Document ID: 31990D0532

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 15ης Οκτωβρίου 1990
σχετικά με τη σύναψη της συμφωνίας υπό μορφή ανταλλαγής επιστολών για την ενδιάμεση παράταση της συμφωνίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας της Μαυριτανίας σχετικά με την αλιεία στα ανοιχτά των ακτών της Μαυριτανίας για την περίοδο από την 1η έως τις 31 Ιουλίου 1990
(90/532/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας της Μαυριτανίας σχετικά με την αλιεία στα ανοιχτά των ακτών της Μαυριτανίας (1),
την πρόταση της Επιτροπής,
Εκτιμώντας:
ότι η Κοινότητα και η Ισλαμική Δημοκρατία της Μαυριτανίας άρχισαν διαπραγματεύσεις, όπως προβλέπονται στο άρθρο 13 της συμφωνίας, για να καθορίσουν το καθεστώς που θα ισχύσει μετά τις 30 Ιουνίου 1990, ημερομηνία λήξης ισχύος του πρωτοκόλλου που επισυνάπτεται στη συμφωνία·
ότι τα δύο μέρη συμφώνησαν, στις 28 Ιουνίου 1990, να παρατείνουν την ισχύ της εν λόγω συμφωνίας, για μια ενδιάμεση περίοδο απο την 1η έως τις 31 Ιουλίου 1990, εν αναμονή των αποτελεσμάτων των εν λόγω διαπραγματεύσεων,
ΑΠΟΦΑΣΙΖΕΙ:
Άρθρο 1
Η συμφωνία, υπό μορφή ανταλλαγής επιστολών, για την ενδιάμεση παράταση της ισχύος της συμφωνίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας της Μαυριτανίας σχετικά με την αλιεία στα ανοικτά των ακτών της Μαυριτανίας, για την περίοδο από την 1η έως τις 31 Ιουλίου 1990, εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στην παρούσα απόφαση.
Άρθρο 2
Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.
Λουξεμβούργο, 15 Οκτωβρίου 1990.

Labels: 18
6